Luettelo kreikkalaisista koiraroduista

Kreikkalaiset koirarodut ovat kaikki erittäin harvinaisia kotimaansa ulkopuolella. FCI on tähän mennessä tunnustanut ainoastaan kreikanajokoiran, minkä lisäksi sen virallista hyväksyntää on haettu kreetankoiralle. Kreikan Kennelliitto Kynologikós Ómilos Elládos (Κυνολογικός Ομιλος Ελλάδος, KOE) on hyväksynyt yhteensä kuusi kreikkalaista rotua, vaikka erilaisia ikivanhoja omiksi roduikseen luokiteltavissa olevia maatiaistyyppisiä paikallispopulaatioita onkin huomattavasti enemmän. Aiemmin myös kyproslaiset koirarodut luettiin usein kreikkalaisiksi, mutta koska Kypros on itsenäinen valtio jolla on oma kansallinen kennelliitto, nykyisin ne luokitellaan ensisijaisesti kyproslaisiksi.

 KOH:n hyväksymät kreikkalaiset rodut 

 Epeiroksenmolossi (ei FCI-rotu)
 Kreetankoira (ei FCI-rotu)
 Kreikanajokoira
 Kreikanpaimenkoira (ei FCI-rotu)
 Miletoksenkoira (ei FCI-rotu)
 Valkoinen kreikanpaimenkoira (ei FCI-rotu)

 Epäviralliset kreikkalaiset rodut 

 Aleksanterinkoira, skylos tou Alexandrou: Vanha, runsaskarvainen ja massiivinen vuoristokoira, jollainen Aleksanteri Suuren uskottiin omistaneen.
 Alopekis: Lyhytkarvainen, melko paljon miletoksenkoiraa muistuttava ja tälle läheistä sukua oleva matalaraajainen "welsh corgi" -tyyppinen seurakoira.Griechische Hunderassen: Kokoni. Kretahund.de. Viitattu 8.12.2013. 
 Balkaninterrieri, balkaniko terrier: Alopekiksen pitkäkarvainen muunnos, joka sekoitetaan ulkonäkönsä puolesta usein miletoksenkoiraan. Nimestään huolimatta se ei muistuta lainkaan terrieriä, vaan tuo pikemminkin mieleen kääpiöspanielin.
 Eteläeuboianpaimenkoira, poimenikos tis Notias Evvoias: Lyhytkarvainen Euboian saarelta kotoisin oleva paimenkoira, jonka värityksiin lukeutuu mm. tricolour. Ulkonäkö tuo usein mieleen collie-taustaisen, sileäkarvaisen sekarotuisen.
 Gekas, gkekkas: Epäyhtenäinen maatiaistyyppinen jäniskoira, joka muistuttaa paljon kreikanajokoiraa ja voi olla väritykseltään joko black & tan tai tricolour. Se syntyi alun perin kreikanajokoiran ja balkanilaisten ajokoirien välisistä risteytyksistä, mutta viime vuosien aikana jalostukseen on käytetty myös paljon sveitsinajokoiran jura-muunnosta, italianajokoiraa ja beaglea.Griechische Hunderassen: Gekas. Kretahund.de. Viitattu 8.12.2013. 
 Kárpathoksenvinttikoira, lagonikos tis Karpathou: Dodekanesian Kárpathos-saaren paikallinen vinttikoira, joka voi olla väritykseltään mm. black & tan.
 Kolmivärinen kreikanajokoira, trichromos ellenikos ichnilatis: Nimensä mukaisesti tricolour (musta-ruskea-valkoinen) ajokoira. 
 Kreikanbulldoggi, ellenikos bulldog: Pieni, hieman englanninbulldoggia kevyempi ja aavistuksen pidempikuonoinen seurakoira.
 Kreikancollie, ellenikos poimenikos synodeias: Collie-tyyppiin kuuluva bordercollieta muistuttava paimenkoira, joka voi olla väriltään mm. puna-valkoinen.
 Kreikangriffoni, ellenikos griffos: Grand basset griffon vendéeniä tai poikkeuksellisen pienikokoista spinonea muistuttava koira, joka voi olla väritykseltään mm. fawn.
 Kreikankarjakoira, ellenikos anouros poimenikos: Synnynnäisesti töpöhäntäinen paimenkoira, joka muistuttaa maatiaismaiselta ulkonäöltään melko paljon itävallanpinseriä.
 Kreikanmastiffi, ellenikos molossos: Raskasrakenteinen molossi, jonka väreihin lukeutuu mm. tummanruskea.
 Kreikanterrieri, ellenikos foleodytis: Karkeakarvainen, hieman irlanninterrierin kaltainen maatiaisterrieri.
 Kreikanvillisikakoira, ellenikos agriochoirothiras: Kookas molossikoira, joka saattaa olla sukua muille villisian metsästykseen käytetyille mastiffeille ja doggeille, kuten sukupuuttoon kuolleelle valtavalle saksalaiselle villisikakoiralle. Kolmiväriset yksilöt tuovat toisinaan etäisesti mieleen isosveitsinpaimenkoiran. 
 Kreikanvinttikoira: Erittäin kookas, jopa 80 cm korkea black & tan -värinen vinttikoira, jonka korvat ovat hapsuttuneet.
 Krikellonkoira, krikeliotiko: Pieni pinseriä tai rottaterrieriä muistuttava metsästyskoira, joka on kotoisin keskikreikkalaisen Evrytanian alueella sijaitsevaan Karpenisin kuntaan kuuluvasta Krikellon kylästä.
 Moustakatou: Karkeakarvainen, polski owczarek nizinnyä ja schapendoesia muistuttava lammaskoira, joka on saanut nimensä siitä, että runsas karva muodostaa kuonon ympärille "viikset".
 Náxoksenvinttikoira: Náxoslainen vinttikoira.
 Peloponnesoksenkoira, poimenikos Peloponnisou: Pitkäkarvainen vuoristokoira, joka muistuttaa hieman kreikanpaimenkoiraa ja voi olla väritykseltään mm. mustavalkoinen.
 Pyrrhoksenkoira, skylos tou Pyrrhou: Keskiaasiankoiraa muistuttava valkoinen molossi, joka on saanut nimensä Epeiroksen muinaisesta kuninkaasta. Kreikassa perinteisesti rodunedustajien korvat ja häntä typistetään.
 Rodoksenpaimenkoira: Rodoslainen paimenkoira.
 Rodoksenvinttikoira, lagonikos tis Rhodou: Rodokselta kotoisin oleva 47–64 cm korkea vinttikoira, josta tunnetaan sekä lyhyt- että hapsukarvainen muunnos.Griechische Hunderassen: Lagonikos tis Rhodou. Kretahund.de. Viitattu 8.12.2013.
 Siteíanajokoira: Itäkreetalainen ajokoira, joka on kotoisin Siteían satamakaupungista.
 Skyroksenpaimenkoira, kordolouri Skyrou: Hieman tavallista pienikokoisempaa ja vantterampaa uudenseelanninpaimenkoiraa muistuttava paimenkoira, jonka värityksiin lukeutuu mm. black & tan. Se on kotoisin Skyroksen saarelta Sporadeilta.
 Spartanpaimenkoira, spartiate: Sanotaan olevan valkoisen kreikanpaimenkoiran pienempi muunnos, jonka jotkut uskovat olevan oma rotunsa.Morris, Desmond. Dogs - The Ultimate Dictionary of Over 1,000 Dog Breeds. Ebury Press, 2001. ISBN0-09-187091-7. Sivu 710.  Saattaa olla käytännössä sama asia kuin peloponnesoksenkoira.
 Sýroksenseisoja, syrianos deiktis: Hieman portugalinseisojaa muistuttava kanakoira, joka voi olla väritykseltään mm. oranssi. Nimensä se on saanut Kykladeihin kuuluvalta Sýroksen saarelta.
 Tampakoskylo
 Vardousianajokoira: Kotoisin Keski-Kreikan Vardousia-vuoristosta Fokiksen alueelta.
 Venetaki, moropa: Pienempi versio kreetankoirasta, säkäkorkeudeltaan noin 30–40 cm.Griechische Hunderassen: Kritikos Lagonikos. Kretahund.de. Viitattu 8.12.2013.

 Sukupuuttoon kuolleet kreikkalaiset rodut 

 Grecian greyhound: Sekä nykyistä kreikanvinttikoiraa että englanninvinttikoiraa pienempi puolipitkäkarvainen rotu.
 Kámiroksenvinttikoira: Rodoksenvinttikoiran kantarotu.
 Lakonianvinttikoira: Ikivanha podenco-tyyppinen pystykorvainen vinttikoira.
 Molossus: Kaikkien eurooppalaisten mastiffien kantarotu.
 Sulioottikoira: Sulioottien jalostama vuoristokoira, joka oli korkein koskaan elänyt koirarotu.

 Lähteet 
 Andere griechische Rassen. Kretahund.de. Viitattu 8.12.2013.
 Viitteet 

 Aiheesta muualla 
 Kreikan Kennelliitto

*
Luokka:Luettelot eläimistä